
s 46. sjednice Vijeća Gradske četvrti Sesvete, održane 31. ožujka 2025 ., s početkom u 19.00 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Nazočni članovi Vijeća Gradske četvrti Sesvete:

Petar Bajan, Željko Blažinović, Marko Brkić, Marko Blažević, Nives Curić, Ivan Dokša, Damir Grgić, Zorica Gregurić, Željko Grbavac, Mihaela Husić, Stjepan Kezerić, Matija Kralj, Magdalena Kozarić Špoljarić, Ivan Krivačić, Vedran Ledinščić, Ines Sosa Meštrović, Damir Pigac, Katarina Petrović, Ivana Vladimira Petric

Nazočni radno, gosti i predstavnici tiska:
Anđa Čujić – predsjednica Vijeća Mjesnog odbora Staro Brestje
Stipe Jurić, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara predsjednik Vijeća Željko Blažinović, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 19 članova Vijeća. Dalje navodi da je članovima Vijeća e-poštom poslan zapisnik s 45. sjednice Vijeća. Upitao je imaju li primjedbi na zapisnik.
Primjedbi na zapisnik nije bio te je isti usvojen jednoglasno s 19 glasova  „za“.
Izvješće o glasanju za zapisnik s 45. sjednice Vijeća, priloženo je uz ovaj Zapisnik i njegov je sastavni dio.

Predsjednik je u pozivu na sjednicu predložio dnevni red, kako slijedi:

DNEVNI RED 
1. Prijedlog zaključka o izmjeni Plana komunalnih aktivnosti Gradske četvrti Sesvete u 2025.
2. Prijedlog zaključka o o prijedlogu Odluke o izmjenama i dopunama Odluke o donošenju Prostornog plana Grada Zagreba – davanje mišljenja
3. Prijedlog zaključka o prijedlogu Odluke o izradi izmjena i dopuna Urbanističkog plana uređenja Gospodarske zone Sesvetski Kraljevec – jug – davanje mišljenja
4. Prijedlog zaključka o osnivanju područnog odsjeka komunalnog redarstva za područje Gradske četvrti Sesvete
5. Prijedlog zaključka o provedbi temeljitog čišćenja odloženog otpada u cijeloj ulici Kate Puđak
6. Prijedlog zaključka o postavljanju kamera na ključne lokacije koje su prepoznate kao problematične točke za ilegalno odlaganje otpada
7. Prijedlog zaključka o osnivanju knjižnice u prostorijama mjesnog odbora u Sesvetskom Kraljevcu
8. Prijedlog zaključka da se lokalnim obiteljskim poljoprivrednim gospodarstvima (OPG-ovima) omogući korištenje parkirnih mjesta ispred prostora bivšeg "Planeta Obuća" na adresi Dugoselska 35, Sesvetski Kraljevec, u Sesvetama
9. Razno

	Nadalje predsjednik predlaže, uz obrazloženje, da se točka 3. prebaci na sljedeću sjednicu u travnju obzirom da još  nije pristiglo pisano očitovanje nadležnog Vijeća Mjesnog odbora Sesvetski Kraljevec oko Prijedloga Odluke o izradi izmjena i dopuna Urbanističkog plana uređenja Gospodarske zone Sesvetski Kraljevec – jug – davanje mišljenja. Također predlaže da se točke 4., 5., 6., 7. i 8. ne uvrste u dnevni red obzirom kako za iste nisu pristigla očitovanja ili zaključci nadležnih vijeća mjesnih odbora, odnosno za točku 4. je nadležni gradski ured već najavio osnivanje područnog odsjeka komunalnog redarstva za područje Gradske četvrti Sesvete te smatra kako je ovakav zaključak nepotreban.
Željko Grbavac izrazio je nezadovoljstvo ne radom Vijeća Mjesnog odbora Sesvetskog Kraljevca jer nisu dostavili pisani zaključak odnosno mišljenje za točku 3. Prijedlog zaključka o prijedlogu Odluke o izradi izmjena i dopuna Urbanističkog plana uređenja Gospodarske zone Sesvetski Kraljevec – jug – davanje mišljenja. Nadalje pojašnjava da je od iznimne važnosti za Sesvete donijeti zaključak na predmetnu točku jer Gradska skupština Grada Zagreba ima na dnevnom redu istu i čekaju mišljenje Vijeća Gradska četvrti Sesvete.
Marko Blažević navodi kako se slaže da je potrebno donijeti mišljenje na točku 3. Prijedlog zaključka o prijedlogu Odluke o izradi izmjena i dopuna Urbanističkog plana uređenja Gospodarske zone Sesvetski Kraljevec – jug. Nadalje pojašnjava kako mora izraziti veliko nezadovoljstvo izbacivanjem točke 4. Prijedlog zaključka o osnivanju područnog odsjeka komunalnog redarstva za područje Gradske četvrti Sesvete jer smatra kako donošenjem zaključka bi se samo dalo još jednom mišljenje kako Vijeće Gradske četvrti Sesvete inzistira na osnivanju područnog odsjeka komunalnog redarstva za području Gradske četvrti Sesvete. Također navodi kako je već više puto bilo obećano da će se formirati dodatni odsjek samo za Sesvete. Nadalje smatra kako nema potrebe izbaciti i ostale točke iz dnevnog reda jer su to sve problemi Sesveta te je to nedopustivo. 
Željko Blažinović odgovorio je da se predmetne točke ne izbacuju već prolongiraju za narednu sjednicu nakon što se dostave zaključci nadležnih vijeća mjesnih odbora.
U daljnjoj raspravi sudjeluju Mihaela Husić, Ines Sosa Meštrović, Marko Brkić, Ivana Vladimira Petric, Vedran Ledinščić, Stjepan Kezerić, Matija Kralj, Magdalena Kozarić Špoljarić i Željko Blažinović.
Većina Vijećnika izrazilo je nezadovoljstvo izbacivanjem točke 3. Prijedlog zaključka o prijedlogu Odluke o izradi izmjena i dopuna Urbanističkog plana uređenja Gospodarske zone Sesvetski Kraljevec – jug – davanje mišljenja te je tokom sjednice kontaktiran predsjednik Vijeća Mjesnog odbora Sesvetski Kraljevec koji je potvrdio da je Vijeće Mjesnog odbora Sesvetski Kraljevec na sjednici donijelo pozitivno mišljenje za predmetnu točku te će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.
Predsjednik je predložio, obzirom da je Vijeće mjesnog odbora Sesvetski Kraljevec dalo pozitivno mišljenje na točku 3. Prijedlog zaključka o prijedlogu Odluke o izradi izmjena i dopuna Urbanističkog plana uređenja Gospodarske zone Sesvetski Kraljevec – jug – davanje mišljenja, da se predmetna točka ipak ostavi u dnevnom redu. Potom je dao na glasanje izmjene dnevnog reda.
Članovi Vijeća su glasovali te je Vijeće Gradske četvrti Sesvete s 16 glasova „za“, 1 glas protiv i 2 suzdržan glasa prihvatilo izmjene dnevnog reda.
Izvješće o glasanju za izmjene dnevnog reda priloženo je uz ovaj Zapisnik i njegov je sastavni dio.
		 Predsjednik poziva vijećnike da glasaju o tome da li prihvaćaju takav dnevni red u cijelosti. 
Članovi Vijeća su glasovali te je Vijeće Gradske četvrti Sesvete s  16 glasova „za“, 1 glas protiv i 2 suzdržan glasa prihvatilo dnevni red. 
Izvješće o glasanju za dnevni red priloženo je uz ovaj Zapisnik i njegov je sastavni dio.

DNEVNI RED 
1. Prijedlog zaključka o izmjeni Plana komunalnih aktivnosti Gradske četvrti Sesvete u 2025.
2. Prijedlog zaključka o  prijedlogu Odluke o izmjenama i dopunama Odluke o donošenju Prostornog plana Grada Zagreba – davanje mišljenja
3. Prijedlog zaključka o prijedlogu Odluke o izradi izmjena i dopuna Urbanističkog plana uređenja Gospodarske zone Sesvetski Kraljevec – jug – davanje mišljenja
4. Razno

/ Prelazi se na rad po dnevnom redu /
Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2025.

	Predsjednik ukratko obrazlaže izmjenu Plana komunalnih aktivnosti Gradske četvrti Sesvete u 2025. Potom je otvorio raspravu.
	Daljnje rasprave nije bilo, članovi Vijeća su glasovali te je s 11 glasova „za“ i 8 glasova „protiv“ donesen:
Zaključak
o izmjeni Plana komunalnih aktivnosti Gradske četvrti Sesvete u 2024.
/ Zaključak se prilaže zapisniku sjednice/
	
Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog zaključka o  prijedlogu Odluke o izmjenama i dopunama Odluke o donošenju Prostornog plana Grada Zagreba – davanje mišljenja
	 
	Predsjednik ukratko obrazlaže prijedlog. Potom je otvorio raspravu.
	U raspravi sudjeluju Matija Kralj i Željko Blažinović.
	Nakon rasprave, članovi Vijeća su glasovali te s 6 glasova „za“ i 13 glasova „protiv“ nije prihvaćen prijedlog zaključka.

Ad 3) Prijedlog zaključka o prijedlogu Odluke o izradi izmjena i dopuna Urbanističkog plana uređenja Gospodarske zone Sesvetski Kraljevec – jug – davanje mišljenja

	Predsjednik ukratko obrazlaže prijedlog. Potom je otvorio raspravu.
	Daljnje rasprave nije bilo, članovi Vijeća su glasovali te s 19 glasova „za“ jednoglasno donesen:


Zaključak
       o  prijedlogu Odluke o izmjenama i dopunama Odluke o donošenju Prostornog plana Grada Zagreba – davanje mišljenja
/ Zaključak se prilaže zapisniku sjednice/	
Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Razno

	Predsjednik otvara raspravu.
	Marko Brkić zatražio je da se pošalje požurnica za reprogramiranje semafora u Ulici Ljudevita Posavskog, Bjelovarskoj ulici i Varaždinskoj cesti kako bi se smanjila prometna gužva kroz Sesvete. Nadalje navodi kako se ništa ne poduzima i nakon dolaska na prethodnu sjednicu Vijeća komunalnih i prometnih redara za nepropisno parkiranje u Ninskoj ulici kod ugostiteljskog objekta „Monaco“.
	Stipe Jurić navodi da se pisanim putem pošalje traženo.
	Matija Kralj postavio je upit da li se je regulirao semafor u Popovcu. 
	Stipe Jurić navodi da nema službenu informaciju o radovima na istom. 
	Željko Grbavac navodi da je u više navrata tražio da se postave betonski blokovi – new jersey ili druge odgovarajuće prepreke jer i dalje su parkirani kamioni, a djeca svakodnevno prolaze u školu te su u opasnosti. Izrazio je nezadovoljstvo da se ništa ne poduzima po tom pitanju. 
	Željko Blažinović navodi da je razgovarao s komunalnim redarima te je obećano da će se postaviti betonski blokovi - new jersey.
	Nives Curić navodi da ima aplikacija za prijavu problema.
	Zorica Gregurić zahvalila se na potpuri za provođenje aktivnosti II. Inkluzivna likovna kolonija za djecu, mlade, branitelje i osobe s invaliditetom „Proljeće u Sesvetama“. 

/ Marko Brkić odlazi sa sjednice u 19,40/

	Ines Sosa Meštrović također je izrazila nezadovoljstvo obećanjima prometnih i komunalnih redara kako će povećati kontrolu nepropisnog parkiranja u Ninskoj ulici.
	Marko Blažević nadovezao se na aplikaciju za prijavu problema kako je već u više navrata prijavio probleme te se ništa nije poduzelo po traženom. Nadalje navodi kako se striktno protivi izbacivanju naprijed navedenih 5 prijedloga zaključaka iz dnevnog reda današnje sjednice.
	Željko Blažinović odgovorio je da se predmetne točke ne izbacuju već prolongiraju za narednu sjednicu nakon što se dostave zaključci odnosno mišljenja nadležnih vijeća mjesnih odbora.
	Željko Grbavac navodi kako Odbor za imenovanje  naselja , ulica i trgova jedino nije odbio imenovanje neimenovane  javne površine u Ulicu Antuna Sente te je zamolio da se pošalje zahtjev na Gradski ured za katastar i geodetske poslove sukladno uputi iz dopisa Odbora za imenovanje  naselja , ulica i trgova.
	
	Vijeće je završilo s radom u 19,54
	
KLASA: 024-08/25-002/70
URBROJ: 251-13-11-12/004-24-2
Sesvete, 31. ožujka 2025.  				                            Predsjednik Vijeća
Zapisnik sastavila:							Gradske četvrti Sesvete

Nives Polojac					    	                           Željko Blažinović 

Članovi Vijeća

46. sjednice

Točka 1. Točka 2. Točka 3.

Damir Pigac

+ + + + + +

Ivan Krivačić

+ + + - + +

Nives Curić

+ + + - + +

Vedran Ledinščić

+ + + - + +

Mihaela Husić

+ + + - + +

Magdalena Kozarić Špoljarić

+ + + - + +

Stjepan Kezerić

+ + + + - +

Marko Brkić

+ + + + - +

Željko Blažinović

+ + + + - +

Petar Bajan

+ + + + - +

Katarina Petrović

+ + + + - +

Željko Grbavac

+ + + + - +

Matija Kralj

+ + + + - +

Ivana Vladimira Petric

+ 0 0 - - +

Marko Blažević 

+ - - - - +

Ines Sosa Meštrović 

+ 0 0 - - +

Zorica Gregurić

+ + + + - +

Damir Grgić

+ + + + - +

Ivan Dokša

+ + + + - +

 ZA = +

PROTIV = -

SUZDRŽAN = 0

NIJE PRISUTAN = N.P.

Izvješće o glasanju s 46. sjednice Vijeća Gradske četvrti Sesvete 


